Fritz Fischer (biatlonac)

**Friedrich "Fritz" Fischer** rođen 22. septembra 1956. u Kelheimu u Zapadnoj Njemačkoj (danas Njemačka) je nekadašnji zapadnonjemački biatlonac, olimpijski prvak i dvostruki svjetski prvak u biatlonu. Osvajač je Svjetskog kupa u biatlonu.

## Karijera 
### Olimpijske igre 
Fischer je nastupio četiri puta na olimpijskim igrama i to na: ZOI 1980, ZOI 1984, ZOI 1988. je nastupio za selekciju Zapadne Njemačke, a na ZOI 1992. za ujedinjenu Njemačku selekciju. Osvojio je jednu zlatnu, jednu srebrnu i jednu bronzanu medalju. Na ZOI 1984. osvojio je bronzanu medalju u štafeti s Ernstom Reiterom, Walterom Pichlerom i Peterom Angererom, zaostavši 13.4&nbsp;s iza sovjetske štafete u sastavu: Dmitrij Vasiljev, Jurij Kaškarov, Algimantas Šalna i Sergej Buligin. Na ZOI 1988. osvojio je srebrnu medalju u štafeti s Ernstom Reiterom, Stefan Höck i Peterom Angererom zaostavši 1:07.4&nbsp;min iza sovjetske štafete u sastavu: Dmitrij Vasiljev, Sergej Čepikov, Aleksandar Popov i Valerij Medvedcev. Najbolji rezultat u pojedinačnoj konkurenciji bilo mu je sedmo mjesto na ZOI 1984. u utrci na 20&nbsp;km, kada je s četiri promašaja i zaostatkom od 3:57.0&nbsp;min bio sporiji od zapadnonjemačkog biatlonca Petera Angerera.

### Svjetsko prvenstvo 
Fritz  Fischer je od SP 1981. do SP 1993. nastupio deset puta na Svjetskim prvenstvima. Osvojio je dvije zlatne, dvije srebrne i tri bronzane medalje. Prvu srebrnu medalju osvojio je na SP 1981. u štafeti s Franzom Bernreiterom, Andreasom Schweigerom i Peterom Angererom sa zaostatkom od 2:12.2&nbsp;min u odnosu na istočnonjemačku štafetu u sastavu: Mathias Jung, Matthias Jacob, Frank Ullrich i Eberhard Rösch. Na SP 1985. u štafeti s Herbertom Fritzenwengerom, Walterom Pichlerom i Peterom Angererom osvojio je prvu bronzanu medalju sa zaostatkom od 2:32.2&nbsp;min u odnosu na pobjednčku sovjetsku štafetu u sastavu: Jurij Kaškarov, Algimantas Šalna, Andrej Zenkovi Sergej Buligin. Drugu bronzanu osvojio je na SP 1987. u štafeti s Ernstom Reiter, Herbertom Fritzenwengerom i Peterom Angererom, kada su zaostali 2:18.8&nbsp;min iza istočnonjemačke štafete u sastavu: Jürgen Wirth, Frank-Fritz Roetsch, Matthias Jacob i André Sehmisch. Na SP 1989. osvojio je jedinu medalju u pojedinačnoj kokureniciji - bronzanu u utrci na 20&nbsp;km s dva promašaja u odnosu na pobjednika norveškog biatloca Eirika Kvalfossa, te srebrnu u ekipnoj utrci s Franzom Wudyjem, Herbertom Fritzenwengerom i Georgom Fischerom. Na SP 1991. s Riccom Großom, Frankom Luckom i Markom Kirchnerom osvojio je zlatnu medalju s prednošću od 1:28.3&nbsp;min ispred sovjetske štafete u sastavu: Jurij Kaškarov, Aleksandar Popov, Sergej Tarasov i Sergej Čepikov, a na SP 1993. ponovo zlatnu u ekipnoj utrci s Frankom Luckom, Steffenom Hoosom i Svenom Fischerom s prednošću od 34.0&nbsp;s ispred ruskee štafete u sastavu: Aleksej Kobeljev, Valerij Kirijenko, Sergej Ložkin i Sergej Čepikov.

### Svjetski kup 
Prvi nastup Fischera u Svjetskom kupu bio je u trećoj sezoni 1980/81. u Hedenäsetu 2. aprila 1981. u utrci na 10&nbsp;km, kada je pobijedio ispred Petera Angerera i Franza Bernreitera. Ukupno je pobijedio sedam puta u utrkama Svjetskog kupa, a u sezoni 1987/88. je pobijedio u ukupnom plasmanu, a u SK 1986/87. je osvojio drugo mjesto. U štafetnim i ekipnim utrkama je pobijedio pet puta.

## Prestanak karijere 
Aktivnim bavljem biatlonom prestao se baviti 1993. Nakon toga je trenirao njemačku biatlonsku reprezentaciju.

## Nagrade 
## Privatni život 
Njegova braća Georg Fischer i Markus Fischer su takođe biatlonci.

## Napomene 
## Reference 
## Vanjski linkovi
* 

Kategorija:Rođeni 1956.
Kategorija:Biografije, Kelheim
Kategorija:Zapadnonjemački biatlonci
Kategorija:Biatlonci na Zimskim olimpijskim igrama 1980.
Kategorija:Biatlonci na Zimskim olimpijskim igrama 1984.
Kategorija:Biatlonci na Zimskim olimpijskim igrama 1988.
Kategorija:Biatlonci na Zimskim olimpijskim igrama 1992.
Kategorija:Zapadnonjemački olimpijci u biatlonu
Kategorija:Njemački olimpijci u biatlonu
Kategorija:Osvajači zlatne medalje na Olimpijskim igrama (Njemačka)
Kategorija:Osvajači srebrne medalje na Olimpijskim igrama (Zapadna Njemačka)
Kategorija:Osvajači bronzane medalje na Olimpijskim igrama (Zapadna Njemačka)
Kategorija:Osvajači medalja na Zimskim olimpijskim igrama 1984.
Kategorija:Osvajači medalja na Zimskim olimpijskim igrama 1988.
Kategorija:Osvajači medalja na Zimskim olimpijskim igrama 1992.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Njemački biatlonski treneri